[pic] | EIROPAS KOPIENU KOMISIJA | Briselē, 08.09.2005 COM(2005) 401 galīgā redakcija Priekšlikums EIROPAS PARLAMENTA UN PADOMES LĒMUMS par ES Solidaritātes fonda mobilizēšanu saskaņā ar 3. punktu starp Eiropas Parlamentu, Padomi un Komisiju noslēgtajā 2002. gada 7. novembra Iestāžu nolīgumā par Eiropas Savienības Solidaritātes fonda finansēšanu, ar ko papildina 1999. gada 6. maija Iestāžu nolīgumu par budžeta disciplīnu un budžeta procedūras uzlabošanu (iesniegusi Komisija) PASKAIDROJUMA RAKSTS Iestāžu nolīgums[1], kas noslēgts 2002. gada 7. novembrī, ļauj mobilizēt Eiropas Savienības Solidaritātes fondu, izmantojot elastīgu mehānismu, nepārsniedzot gada maksimālo robežu EUR 1 miljarda apmērā, papildus attiecīgajām finanšu perspektīvas pozīcijām. Noteikumi par tiesībām saņemt līdzekļus no fonda ir precīzi izklāstīti Padomes Regulā (EK) Nr. 2012/2002[2]. Pamatojoties uz pieteikumiem pabalsta saņemšanai no fonda, kurus iesniedza Zviedrija, Igaunija, Latvija un Lietuva, ko 2005. gada 8. janvārī skāra vētra, kopējo nodarīto postījumu novērtējums ir šāds. Tiešie postījumi (EUR) | Zviedrija | 2 297 313 252 | Igaunija | 47 868 000 | Latvija | 192 590 000 | Lietuva | 15 156 395 | Kopā | 2 552 927 647 | Ņemot vērā minēto pieteikumu[3] pārbaudi un apsverot maksimāli iespējamo pabalstu no fonda, kā arī iespējas pārdalīt apropriācijas pozīcijā, kur nepieciešami papildu izdevumi, Komisija ierosina mobilizēt Solidaritātes fondu par kopējo summu EUR 92 880 830 apmērā, kas jāpiešķir finanšu perspektīvas 3. pozīcijā. Komisija iesniedz budžeta grozījumus, lai 2005. gada budžetā iekļautu īpašus saistību apropriējumus, ko sadala saņēmējvalsts, kā prasīts 2002. gada 7. novembra Iestāžu nolīguma 4. punktā. Priekšlikums EIROPAS PARLAMENTA UN PADOMES LĒMUMS par ES Solidaritātes fonda mobilizēšanu saskaņā ar 3. punktu starp Eiropas Parlamentu, Padomi un Komisiju noslēgtajā 2002. gada 7. novembra Iestāžu nolīgumā par Eiropas Savienības Solidaritātes fonda finansēšanu, ar ko papildina 1999. gada 6. maija Iestāžu nolīgumu par budžeta disciplīnu un budžeta procedūras uzlabošanu EIROPAS PARLAMENTS UN EIROPAS SAVIENĪBAS PADOME, ņemot vērā 2002. gada 7. novembra Iestāžu nolīgumu starp Eiropas Parlamentu, Padomi un Komisiju par Eiropas Savienības Solidaritātes fonda finansēšanu, ar ko papildina 1999. gada 6. maija Iestāžu nolīgumu par budžeta disciplīnu un budžeta procedūras uzlabošanu[4], un jo īpaši tā 3. punktu, ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu[5], ņemot vēra Komisijas priekšlikumu,[6] tā kā: (1) Eiropas Savienība izveidoja Eiropas Savienības Solidaritātes fondu („fonds”), lai paustu solidaritāti ar katastrofu skarto reģionu iedzīvotājiem. (2) Saskaņā ar 2002. gada 7. novembra Iestāžu nolīgumu ir atļauta fonda mobilizēšana, nepārsniedzot gada maksimālo robežu EUR 1 miljarda apmērā. (3) Regulā (EK) Nr. 2012/2002 ir ietverti noteikumi, saskaņā ar ko fondu var mobilizēt, IR NOLĒMUŠI ŠĀDI. 1. pants Eiropas Savienības vispārējam budžetam 2005. finanšu gadam ES Solidaritātes fondu mobilizē, lai nodrošinātu EUR 92 880 830 saistību apropriācijās. 2. pants Šo lēmumu publicē Eiropas Savienības Oficiālajā Vēstnesī . Briselē, Eiropas Parlamenta vārdā - Padomes vārdā - priekšsēdētājs priekšsēdētājs [1] OV C 283, 20.11.2002., 1. lpp. [2] OV L 311, 14.11.2002., 3. lpp. [3] Paziņojums Komisijai par četriem Zviedrijas, Igaunijas, Latvijas un Lietuvas iesniegtiem pieteikumiem Eiropas Savienības Solidaritātes fonda mobilizācijai saistībā ar 2005. gada 8. janvāra lielo vētru, kurā sniegta Komisijas veiktā pieprasījumu analīze. [4] OV C 172, 18.06.1999., 1. lpp. [5] OV L 311, 14.11.2002., 3. lpp. [6] OV C […] […], […] lpp.